cyanic-selkie/wikianc huggingface dataset:
Iselin Ryvoll Klev
Strandhåndball
Klev deltok i sitt første mesterskap ved EM i strandhåndball 2004 i Alanya i Tyrkia. Her kom det norske laget på 11.-plass. Hun deltok også ved EM i strandhåndball 2006 i Cuxhaven i Tyskland, der Norge kom på 5.-plass, etter at de vant alle kampene sine i gruppespillet, men tapte kvartfinalen mot Kroatia. De slo Ungarn 2-1 i kampen om 5.-plassen, der Klev ble Norges toppscorer med 7 poeng.
Hun deltok igjen på det norske laget som fikk sølv i EM i strandhåndball 2009 i Larvik, der Norge tapte finalen 1-2 for Italia. Klev ble Norges toppscorer i finalen, med 13 poeng. I 2010 var hun med å vinne gull ved VM i strandhåndball 2010 i Antalya i Tyrkia. Her vant Norge finalen 2-0 over Danmark. Denne gangen ble hun VMs toppscorer.
Hun deltok ikke ved VM i strandhåndball 2012, men i juli 2013 deltok hun ved EM i strandhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.
Hun spilte også på Norges lag som deltok i strandhåndball ved Verdenslekene 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass. Klev scoret 9 poeng i bronsefinalen, og ble kåret til lekenes beste linjespiller.
Guarabira
Guarabira er en kommune i delstaten Paraíba i nordøstregionen av Brasil.
Monteagudo (Bolivia)
Monteagudo er en by i departementet Chuquisaca i Bolivia.
Monteagudo (Bolivia)
Varsling
Varsling (engelsk: whistleblowing) er det at noen, ofte en arbeidstager, gjør oppmerksom på kritikkverdige forhold på en arbeidsplass, i en organisasjon eller lignende. Personen som varsler kalles gjerne varsler (engelsk: whistleblower).
Varslingen kan dreie seg om forhold som er i strid med lov, forskrift eller virksomhetens egne retningslinjer, eller som strider mot den alminnelige oppfatning av hva som er forsvarlig eller etisk akseptabelt. Eksempler på forhold det kan varsles om er økonomiske misligheter, korrupsjon, seksuell trakassering eller rusmiddelavhengighet.
I mange tilfeller har de ansvarlige i bedriften eller organisasjonen forsøkt å dysse ned eller skjule opplysningene om slike forhold eller forsøkt å straffe varsleren, for eksempel ved avskjedigelse. Fenomenet har fått stor oppmerksomhet i media de siste åra, og varsling har ført til flere kjente skandaler i offentlig forvaltning og i næringslivet. Det finnes ingen entydig definisjon på hva som er varsling, i forhold til det man kan kalle ordinær problemrapportering.
De fleste forhold som varsles er mindre alvorlige og blir ryddet opp i internt. Dette er den vanligste formen for varsling (intern varsling til en annen ansatt, en overordnet eller et internet kontrollorgan) og man må anta at de fleste slike saker blir ordnet internt. Varsling kan gjelde interne saker, som arbeidsmiljø, eller det kan gjelde forhold som omfatter mange bedrifter eller er i strid med publikums interesse, for eksempel korrupsjon eller tilbakehold av informasjon. Jo mer alvorlige forhold varslingen gjelder, jo mer offentlig interesse vil en slik sak kunne ha. I noen tilfeller vil enkelte varslere velge å informere offentligheten om de kritikkverdige forholdene, for å skape et offentlig press for å utbedre de kritikkverdige forholdene. Det skilles derfor i lovgivning og forskning mellom intern og ekstern varsling.
Interne varslere
De vanligste varslerne er de interne varslerne, som rapporterer om kritikkverdige forhold til andre ansatte, tillitsvalgte, vernetjeneste, internrevisorer eller ledere i virksomheten. Det vil også betraktes som intern varsling om varselet går via en samarbeidspartner, for eksempel en advokat.
Eksterne varslere
Eksterne varslere er personer på innsiden av en virksomhet, som velger å varsle personer eller organer utenfor den aktuelle virksomheten. I disse tilfellene, avhengig av sakens alvorlighet og innhold, vil varslingene skje til kontrollorganer, advokater, media, myndigheter eller til dedikerte kanaler for varsling som for eksempel Varslerinstituttet.
Synet på varslerne
Varsling møtes både med oppmuntring og takk, og med kritikk og formelle eller uformelle sanksjoner. Varsling kan betraktes som et viktig demokratisk prinsipp for å avdekke kritikkverdige forhold overfor offentligheten, og slik bidra til ansvarlighet i privat og offentlig virksomhet og føre til utbedring av kritikkverdige forhold. Andre ser på varslere som angivere og sladrehanker som søker personlig oppmerksomhet på bekostning av virksomhetens og/eller kollegaers omdømme. Det kan oppstå en konflikt mellom «faglig eller akademisk standard» og «lojalitet til arbeidsgiver». Forskningsresultater fra norsk arbeidsliv tyder på at de fleste varslingssaker vanligvis løses internt i virksomhetene, og at det ryddes opp i de kritikkverdige forholdene. Noen varslere utsettes imidlertid for alvorlige sanksjoner fra arbeidsgivere og kollegaer.
Å varsle om kritikkverdige forhold som involverer personer med mer makt og myndighet enn varsleren selv, har lettere for å utløse slike sanksjoner, enn om varslingen involverer personer med tilsvarende formell og sosial makt som varsleren selv.
Det klassiske er at det appelleres til varslerens lojalitet, og at varsleren selv stemples som illojal, ukollegial og den som skader arbeidsplassen. Man glemmer at det kun er arbeidsgivers legitime interesser arbeidstaker har plikt til å være lojal mot. Også barn av varslere rammes – de får helseproblemer og dårligere karakterer på skolen. Varslerne selv har klart forverret personlig helse, og noen har forsøkt selvmord. Professor emeritus Edvard Vogt advarer åpent folk mot å varsle.
Sosionomen Cecilie Storbakk vant i saken hun førte mot Skedsmo kommune. Høsten 2006 hadde hun meldt fra om kritikkverdige forhold ved sosialkontoret der hun arbeidet, først til personalavdelingen, så til arbeidstilsynet i Akershus. Ledelsen gjorde seg da skyldig i lovstridig gjengjeldelse mot varsler ved å omplassere henne til en stilling med markant større arbeidsbyrde, midt i en periode da hun var mye sykmeldt.
Lovbeskyttelse
Lovebeskyttelsen for varslere varierer i stor grad verden over. I Storbritannia beskyttes den som avdekker misforhold i publikums interesse av «Public Interest Disclosure Act» fra 1998. I USA er lovbeskyttelsen varierende, avhengig av hva slags forhold varslingen gjelder og i hvilken delstat varslingen finner sted. I 1912 ble det i USA vedtatt en lov som beskyttet statsansatte som varslet forhold til kongressen. Den første loven som beskyttet ansatte i næringslivet, kom i 1972, og gjelder forurensing av drikkevann.
Varsling i Norge
I Norge gjorde forskningsstiftelsen Fafo en undersøkelse i 2005 som viser at de fleste varslersaker løses internt i virksomhetene. Men de varslerne, omkring 20 prosent, som utsettes for represalier og sanksjoner fra arbeidsgiveren, opplever at det å varsle får store sosiale og yrkesmessige konsekvenser for varsleren selv. Blant de forhold som varslere rapporterer om, er sosial isolasjon og eksklusjon, bortfall av arbeidsoppgaver, karrieremessig degradering og tjenestepåtale. Saker som pågår over langt tid, kan ha negative konsekvenser for varslerens private og sosiale liv og vedkommendes helsesituasjon.
Undersøkelse viser et tydelig sammenfall mellom hvor og hvordan saker varsles, og eventuelle negative sanksjoner som varsleren møtes med. Varsling til mediene, Arbeidstilsynet, Arbeidsmiljøutvalg, verneombud og tillitsvalgte er blant de metodene som i størst grad resulterer i sanksjoner mot varslerne. De varslerne som varsler til kollegaer og ledere, møtes atskillig sjeldnere med negative sanksjoner.
Annen forskning i Norge og utlandet tyder imidlertid på at andelen varslere som møtes med negative sanksjoner fra arbeidsgiver, kan være større enn det Fafos undersøkelse tyder på.
Ikke-varslerne – den talende taushet
En tredjedel av arbeidstakerne innenfor pleie- og omsorgssektoren, barnevern og skole, oppgir i Fafos undersøkelse fra 2005 at de opplever kritikkverdige forhold som de ikke varsler eller sier fra om. Det gjelder forhold som interne begåtte feil, mobbing og arbeidsbelastninger som fører til langtidssykefravær. Den viktigste begrunnelsen oppgis å være frykt for represalier fra arbeidsgiver og kollegaer.
Lovbeskyttelse
Norges Grunnlov slår i § 100 fast ytringsfriheten. Høsten 2006 vedtok Stortinget endringer i arbeidsmiljøloven som er ment å sikre varslerne mot represalier og sanksjoner. Det finnes imidlertid flere kritikere av regjeringens forslag til lovendring, som mener lovforslaget i praksis ikke vil styrke vernet av varslerne. Det finnes etiske retningslinjer for statsansatte som særskilt omhandler varsling.
Kari Breirem, som fikk sparken fra advokatfirmaet BA-HR fordi hun nektet å signere en faktura som skulle skjule at tidligere statsråd Tore Tønne hadde mottatt halvannen million kroner for rådgivningsvirksomhet utført for Kjell Inge Røkke, var med i utvalget som jobbet frem varslerparagrafene i loven som ble vedtatt i 2007.
Hun var den eneste i utvalget som selv hadde varslererfaring: «Det var ingen av dem som skjønte hva å varsle var.» Breirem slår fast at loven ikke reelt beskytter varslere, og ønsker seg et offentlig varslerorgan, dit varsleren kan gå for å få råd, hjelp og arbeidsrettslig beskyttelse. Det fikk hun ikke gehør for i gruppen, og mener at departementet ikke forstod hva det dreide seg om. FAFO-forsker Sissel Trygstad, medforfatter av boken Varslere - om arbeidstakere som sier ifra!, hevder at Norge har et av de beste varslervernene i Vesten, men at det lider under manglende rettspraksis. Pål Stenstad, som varslet om at arbeidsgiveren hans, Norweld Control Services i Groruddalen, tok røntgenbilder uten å varsle om strålingen de utsatte omgivelsene for, tapte i tingretten. Selv om det fremgikk i dommen at Stenstad ble vurdert som varsler - og det da ifølge loven er arbeidsgiver som sitter med bevisbyrden - var det likevel Stenstad som overfor retten måtte sannsynliggjøre det som var hendt. Han tapte i tingretten og vant i lagmannsretten. Per-Yngve Monsen, som meldte fra om hvordan arbeidsgiveren overfakturerte, og smurte personale i Forsvaret, er en av de få varslerne som har vunnet i retten.
Nybrovegen
Nybrovegen (1-13, 2-8) er en vei på Toso i Jevnaker kommune.
Nybrovegen er en sidevei til Lemvigvegen, på nordsiden av Glassverkvegen (E16). Lemvigveien går i en halvsirkel, og Nybrovegen både starter og ender i Lemvigveien. I vestenden går Nybrovegen over i Feldbergkroken. Veien ligger cirka 146 meter over havet.
Lungebetennelse
Lungebetennelse, eller pneumoni, er en infeksjon i selve lungevevet.
De vanligste bakteriene som forårsaker lungebetennelse er pneumokokker (Streptococcus pneumoniae), Haemophilus influenzae (mye sjeldnere etter at det ble startet med Hib-vaksine), Mycoplasma pneumoniae og luftveisklamydia (Chlamydophila (Chlamydia) pneumoniae). De to siste oftest hos yngre pasienter, og de gir ofte en litt avvikende form for sykdom. Tilstanden kalles derfor ofte «atypisk lungebetennelse», og behandles med en annen type antibiotikum enn den vanligste typen av lungebetennelse. Hos eldre og svekkede pasienter kan andre bakterier forekomme, f.eks. stafylokokker, Moraxella, Gram-negative tarmbakterier og Legionella. Mange av de vanlige bakteriene som kan gi lungebetennelse, sitter ofte i nese og svelg på forhånd.
Virus gir sjelden alvorlig lungebetennelse, men både influensavirus, RS-virus, adenovirus, parainfluensavirus, vannkoppevirus og koronavirus kan gi lungebetennelse. Lungebetennelse er forholdsvis vanlig, særlig blant barn og eldre, og hos dem som har lunge- eller hjertesykdom fra før. Omtrent 5 av 1 000 innbyggere får lungebetennelse i løpet av ett år. Forekomsten øker med økende alder.
Lungebetennelse kan også komme som komplikasjon etter influensa eller ved KOLS (kronisk obstruktiv lungesykdom) eller hjertesvikt med lungeødem.
Symptomer og funn
Vanlige symptomer er hoste, feber, ofte tung pust og noen ganger smerter. Ofte kommer det slimlignende puss, kalt ekspektorat, som hostes opp. Ekspektoratet kan være grått, boblete, gult eller grønt av farge.
Hvor hyppig pasienten puster, respirasjonsfrekvens, gir viktige indikasjoner på hvor alvorlig sykdommen er. Ved lytting på lungene kan det høres grove slimaktige surklelyder, rhonkier, eller finere småboblete eller pipete lyder, sibili. Dersom lungebetennelsen fyller en del av lungen med puss får man dempning. Det innebærer at det høres mindre lyder fra den delen av lungen, i tillegg til at det er mindre hul lyd ved perkusjon, det vil si at en finger holdes på huden over lungen og en annen finger slås mot den første fingeren. Det kan høres en form for ekko med hult preg over frisk lunge, og dempet preg over lunge med lungebetennelse.
Røntgenundersøkelse av lungene vil ofte vise «fortetninger» der infeksjonen sitter.
Sykdommen vil gi øket antall hvite blodlegemer i blodet. Blodprøven CRP (C-reaktivt protein) vil vanligvis være forhøyet, også tidlig i forløpet. Forhøyet CRP over 50 støtter diagnosen bakteriell lungebetennelse. SR, (senkning) vil bli øket, men det tar litt tid før den stiger.
Lungebetennelse med klamydia eller mycoplasma kan gi andre sykdomsbilder og kan kreve serologiske prøver for å fastsette diagnosen.
Forløp og prognose
Bakteriell lungebetennelse behandles i Norge vanligvis med penicillin. Lungebetennelse kan bli svært alvorlig hvis den ikke blir behandlet i tide. Før antibiotika, spesielt penicillin, var tilgjengelig var pneumoni en vanlig dødsårsak også hos yngre. Sykdommen kan føre til blodforgiftning (sepsis) som har rundt 13 % dødelighet i Norge.
Det anbefales at personer med lunge- eller hjertesykdom, personer med underliggende sykdom og eldre tar pneumokokkvaksine, influensavaksine og de kommende covid-19-vaksiner.
Håkan Åhlund
Hakan Åhlund (født 16. august 1967) er en tidligere profesjonell svensk Ishockeyspiller som blant annet spilte for Örebro IK og Malmö IF. Fra sesongen 2011-2012 er Håkan Åhlund hovedtrener for IFK Kumla NS.
Tetragonotes
Tetragonotes er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i den neotropiske økosonen.
Eugenio Binini
Eugenio Binini (født 21. desember 1934 i Traversetolo i provinsen Parma i Italia) er katolsk biskop emeritus av Massa Carrara-Pontremoli.
Prest
Eugenio Binini ble ordinert til prest 15. juni 1957.
Biskop
Pave Johannes Paul II utnevnte ham til biskop av Sovana-Pitigliano-Orbetello den 3. desember 1983 og bispeviet ham 6. januar 1984 i Peterskirken; medkonsekratorer var kurieerkebiskopene Eduardo Martínez Somalo og Duraisamy Simon Lourdusamy. Den 20. juli 1991 utnevnte Johannes Paul II ham til biskop av Massa Carrara-Pontremoli.
Pave Benedikt XVI innvilget den 19. mai 2010 hans aldersrelaterte avskjedssøknad.
Episkopalgenealogi
Hans episkopalgenealogi er:
Sam Bowie
Samuel Paul Bowie (født 17. mars 1961) er en amerikansk tidligere basketballspiller.
Han spilte ti sesonger i NBA.
Cruz del Eje-demningen
Cruz del Eje-demningen er en demning med vannkraftverk i elva Río Cruz del Eje i det nordlige Argentina, vest i provinsen Córdoba. Anlegget stod ferdig utbygget i 1943, etter tre års utbygging fra 1940. Siden er anlegget totalt modernisert 1977–80.
Vannkraftverket har installert vannkraftproduksjon på maksimalt 1,7 MW fordelt på to turbiner. Årsproduksjonen av elektrisk kraft er 16 GWh.
Demningen er en 40 meter høy og 3.080 meter lang gravitasjonsdam i betong og granitt. Reservoaret er på 10,9 – 13,3 km² areal og 201 millioner m³ vannvolum, og drenerer et 1.840 km² nedbørsområde.
Serhij Mykhajlovytsj Hryn
Serhij Mykhajlovytsj Hryn (ukrainsk: Сергій Михайлович Гринь; født 27. desember 1981) er en ukrainsk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 9. Han tok bronse i dobbeltfirer under Sommer-OL 2004.
Kolbäcksån
Kolbäcksån er ei elv i Västmanlands og Dalarnas län i Sverige. Den renner gjennom de sentrale delene av Bergslagen, og har navn etter byen Kolbäck i dens nedre løp. Medregnet tilløpselver er elva 199 kilometer lang, med et nedbørfelt på 3 118 km² og en middelvannføring på 27 m³/s ved munningen.
Elva har utspring sør i Dalarna, og begynner som en rekke små skogselver som møtes i innsjøen Väsman. Herfra renner elva mot sørøst og passerer gjennom innsjøene Barken og Åmänningen. Den munner ut i Mälaren sør for Kolbäck. De mange fossene langs Kolbäcksån fikk tidlig stor betydning for industrien i Bergslagen, og jernverk ble etablert i Semla, Fagersta, Västanfors, Ramnäs, Surahammar og Hallstahammar.
Strömsholms kanal følger vassdraget over 100 km.
Chontal-maya
Chontal-maya (eller yoko t'an, også kalt Tabasco-chontal) er et mayisk språk i den cholanske undergruppa som snakkes av chontalfolket i den meksikanske delstaten Tabasco. Språket har minst tre dialekter, som er kjent som Tamulté de las Sábanas-chontal, Buena Vista-Chontal, og Miramar-Chontal.
Ordet chontal kommer fra nahuatl og betyr «utlending». Chontalene kaller språket sitt yoko t'an, som betyr «det virkelige språket».
Chontal-maya har 29 fonemer. Den grunnleggende ordstillinga er subjekt–objekt–verb, men verb–objekt–subjekt forekommer også ofte.
Fadwa Garci
Fadwa Garci (født 6. februar 2002) er en tunisisk bordtennisspiller.
Hun representerte Tunisia under Sommer-OL 2020 i Tokyo, hvor hun ble utslått i første runde.
Paal Sundt
Rolf Carsten Paal Sundt (født 9. desember 1920 i Bergen, død 26. september 1980) var en norsk motstandsmann og medlem av Shetlandsgjengen. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Sundt var fra Bergen. Han gikk ved Bergen katedralskole, men sluttet der i 1934.
Under okkupasjonen kom han over til Storbritannia og gikk inn i de norske styrkene. Han var først i flyvåpenet.
Fra 1943 var Sundt med i den norske marinens spesialavdeling, populært kalt Shetlandsgjengen. Sundt seilte i hemmelige oppdrag mellom Norge og Shetland, og fraktet soldater, etterretningsagenter, flyktninger og militære forsyninger over Nordsjøen. I vintersesongene 1943-44 og 1944-45 gjennomførte Sundt 42 turer med «Hitra». Han var blant dem som hadde flest turer til det okkuperte Norge.
I statsråd 2. august 1946 ble utskrevet ledende dekksmann Sundt tildelt Krigskorset med sverd «For fremrakende [sic] innsats under utførelsen av særoppdrag».
Hedwig Dohm
Marianne Adelaide Hedwig Dohm (født Schlesinger 20. september 1831 i Berlin, død 1. juni 1919 samme sted) var en tysk forfatterinne og kvinnerettsforkjemper. Hun var gift med Ernst Dohm, sjefredaktøren for det satiriske tidsskriftet Kladderadatsch, og var bestemor til Katja Mann, forfatteren Thomas Manns hustru.
Hun var det fjerde av tilsammen 18 barn av tobakksfabrikanten Gustav Adolph Schlesinger og hans kone Henriette Wilhelmine Jülich. Foreldrene var jøder, men konverterte i 1817 til den protestantiske kristendom.
Dohm var en av de første feministiske teoretikere som hevdet at kjønnsspesifikk adferd skyldtes sosialisering istedenfor biologisk determinasjon.
Hun regnes av Arbeitsgemeinschaft Orte der Demokratiegeschichte å være blant de viktigste personer som i løpet av de siste 200 år, har bidratt til dannelsen av demokratiet i Tyskland.
Niklas Hjulström
Niklas Lennart Hjulström (født 15. februar 1962 i Mölndal, Göteborg) er en svensk skuespiller, regissør, sanger og teatersjef. Han er sønn til skuespilleren Lennart Hjulström og bror til programlederen Carin Hjulström.
Hjulström gikk ut av Teaterhögskolan i Stockholm i 1990 og han har vært kunstnerisk leder for den store scenen på Folkteatern i Göteborg siden 2001.
Som skuespiller har han blant annet gjort roller som politiassistenten Skacke i Sjöwall-Wahlöö-kriminalbøker med Gösta Ekman i hovedrollen, og Annika Bengtzons mann i filmatiseringene av Liza Marklunds bøker.
Flaskeposten
Flaskeposten (engelsk originaltittel Message in a Bottle) er en amerikansk roman fra 1998 skrevet av Nicholas Sparks og en romantisk spillefilm fra året etter, basert på boka.
Niklas Hjulström
Hjulström er ene halvparten av popduoen Cue, sammen med Anders Melander, som i forbindelse med den svenske TV-serien Glappet 1997 fikk en hit med «Burnin'».
Flaskeposten
Romanen ble en internasjonal bestselger og kom på norsk allerede i 1999 under tittelen «Flaskeposten». Den ble oversatt av Torgunn Nilsen. Boka og filmen er en historie om en vakker amerikansk alenemor og journalist som finner en flaskepost med et kjærlighetsbrev i og forelsker seg i den mystiske avsenderen «G», en båtbygger og enkemann. I filmen spiller Robin Wright Penn og Kevin Costner hovedrollene.
Handling
Theresa Osborne er skilt fra sin tidligere ektemann, og har blitt desillusjonert over romantiske forhold. På en joggetur oppdager hun en flaske som ligger på en strand. Inni flasken finner hun et kjærlighetsbrev til en Catherine som bare er signert med fornavnet Garrett. Theresa blir interessert i dette mysteriet, og begynner å lete etter denne Garrett. Hun oppdager, og leser, to andre lignende brev som andre mennesker har funnet, skrevet av samme forfatter og tiltenkt samme mottaker. Theresa reiser deretter til Wilmington for å finne denne mystiske forfatteren etter å ha blitt overbevist av Deanna, en nær venn.
Det tar ikke særlig lang tid før Theresa finner Garrett, den mystiske forfatteren. Theresa og Garrett begynner etter hvert en affære, som imidlertid er begrenset på grunn av Garretts fortsatte sorg over sitt tidligere forhold til Catherine. Etter hvert som tiden går, blir de konfrontert med virkeligheten om at en av dem må endre livet deres for at de skal fortsette å være sammen. I Wilmington forsøker Garrett å komme seg over problemet, blant annet ved å snakke med faren sin Jeb. En sørgende Theresa reiser tilbake til Boston og forsøker å fortsette med hennes eget liv, men hun tenker fremdeles veldig mye på forholdet til Garrett.
Litteraturåret 1903
Litteraturåret 1903 er en oversikt over utgivelser, hendelser, prisvinnere og avdøde personer med tilknytning til litteratur i 1903.
Fødsler
|| krimforfatter ||align=center|86 ||align=center|1989 ||
Litteratur
xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx
Svorkmo stadion
Svorkmo stadion er et stadion som ligger på Svorkmo, en times kjøring fra Trondheim. Stadionet brukes til daglig av fotballaget Svorkmo/NOI som spiller i 5. divisjon avdeling 7.
Historie
I 1927 ble anlegget tatt i bruk av Svorkmo/NOI, og i 1957 ble det lagt gress på banen. Lenge ble garderobene på gymsalen på Årlivoll skole, brukt som garderobe til banen. På 1970-tallet lå Svorkmo/NOI i 4. divisjon, da de spilte mot rivalene Orkdal og Orkanger sies det at det iblant møtte opp hele 400 personer på kampene, da sto det folk rundt hele banen. I 2006-2007 ble det bygd et nytt klubbhus med kiosk, to spillergarderober, dommergarderobe, toalett og møterom.
Det er ikke noe form for tribune på banen.
Camargo (Bolivia)
Camargo er en by i departementet Chuquisaca i Bolivia. Byen hadde ved den offisielle folketellingen i 2001 et innbyggertall på 4 502. I 2010 ble innbyggertallet anslått til 6 028.
Joseph-Berlioz Randriamihaja
Joseph-Berlioz Randriamihaja (født 30. november 1975) er en gassisk tidligere friidrettsutøver, som konkurrerer i hekkeløp. Han var per 1. januar nasjonal rekordholder på 100 meter hekk med tiden 13,46 fra et løp i Athen i 2004.
Randriamihaja var tidligere i karrieren utøver i mangekamp, men det ble hekkeløp han prioriterte. Han representerte Madagaskar under tre olympiske leker. Han nådde kvartfinalene i 2000 og 2004, mens han i 2008 ble slått ut i de innledende forsøkene. Han har en rekke medaljer fra kontinentale afrikanske mesterskap:
Duchennes muskeldystrofi
Duchennes muskeldystrofi er en arvelig, progredierende muskelsykdom som skyldes en mutasjon som rammer genet som koder for proteinet dystrofin. Dystrofi betyr direkte oversatt «underutviklet». Muskeldystrofi er betegnelse på tilstander hvor musklene ikke utvikler seg som de skal, og blir tynne og svake.
Etiologi og patogenese
Duchennes skyldes en defekt i proteinet dystrofin. Arvegangen er recessiv kjønnsbunden (på X-kromosomet), og rammer derfor sønner av friske mødre som er bærere. Graden av mutasjon, og dermed mengden funksjonelt dystrofin, avgjør alvorlighetsgraden av sykdommen. Ved mild affeksjon kalles sykdommen Beckers muskeldystrofi, og ved alvorligere Duchennes muskeldystrofi. Sykdommen kan også arte seg utelukkende som en kardiomyopati, og vil da være dødelig med hjertesvikt.
Klinikk
Duchennes karakteriseres av proksimal muskelsvakhet som progredierer gradvis helt fra barneårene. Den oppdages som regel i 1-3års alderen ved at barnet ikke har normal progresjon av gangeutviklingen. Etterhvert (5-10års alderen) blir barnet ute av stand til å reise seg uten å «klatre» opp ved hjelp av å støtte armene på beina eller omgivelsene (Gowers tegn). Innen de er fylt 12 år, vil 95% ha mistet gangfunksjonen totalt.
Beckers er nesten helt lik Duchenne, bare at symptomdebuten er langt senere (ung voksen).
Ved begge tilstander kan det utvikles en kardiomyopati som som regel vil føre til hjertesvikt og død.
Ahrensbök
Ahrensbök er en amtsfri by i Øst-Holstein i delstaten Schleswig-Holstein, Tyskland. Ahrensbök ligger ca. 17 km nordvest for Lübeck, og 45 km sørøst for Kiel.
Grunnlaget for dagens Ahrensbök ble dannet i 1280 da man bygde et kapell på stedet.
Hotel Garni
Hotel Garni var et hotell i Stockholm. Da det åpnet 3. oktober 1832, var det byens første moderne hotell, og landets andre, etter Hotel Continental du Sud i Ystad som åpnet tre år tidligere. Det franske navnet kan oversettes med «rom for reisende».
3. divisjon håndball for kvinner 2022/23
3. divisjon håndball for kvinner 2022/23 var det fjerde øverste nivået i norsk kvinnehåndball 2022/23-sesongen. Ligaen var øverste nivå i de regionale kretsene.
Hotel Garni
Hotellet var plassert i det såkalte Hildebrandska huset på Drottninggatan 3. Tidligere hadde svenske veifarende fått overnatte i folks kjellere eller vertshus, mens de mer velstående fikk overnatte i private hjem. Det var derfor marked for bedre overnatting etterhvert som reisevirksomheten økte. Hotellet ble drevet av hovkonditor Abraham Christopher Behrens, som også var innehaver av schweizeriet på Strömparterren. Der var det rom i tre etasjer, samt en stall og et vognskjul for gjestene.
Året etter at Behrens døde i 1855 ble hotellet lagt ned. Totalt 1 700 svensker og 1 300 utenlandske gjester hadde bodd på hotellet.
Basketball under Middelhavslekene 1951
Basketball under Middelhavslekene 1951. Basketball var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Sju herrelag deltok i basketballturneringen som ble spilt som en enkeltserie der alle lagene møtte hverandre en gang. Egypt vant alle sine seks kamper.
Cynthia Turner
Cynthia Turner (født 1932 i Valletta på Malta, død 1. februar 2021 i Msida på Malta) var en maltesisk pianist.
Liv og virke
Hun var Maltas best kjente pianist og en av landets mest celebre musikere. Hun spilte for dronning Elizabeth under en kongelig konsert på Manoel Theatre den 15. november 1967. Hun spilte på scener, radio og fjernsyn i Malta, Italia, Frankrike, Tyskland og Egypt.
Hun mottok en rekke utmerkelser. Hun ble chevalier dans L'Order des Palmes Académiques, og ble associate ved Royal Academy of Music i London. Hun mottok en av Maltas høyeste utmerkelser i 2004: National Order of Merit.
Turner ble smittet av covid-19 og døde av sykdommen på Mater Dei Hospital  i Msida den 1. februar 2021, i en alder av 88 år.
Culpina
Culpina er en by i departementet Chuquisaca i Bolivia.
La Viña-demningen
La Viña-demningen, også kjent under navnet Ingeniero Luis Antonio Medina Allende, er en demning med vannkraftverk i elva Río Los Sauces i det nordlige Argentina, provinsen Córdoba. Anlegget stod ferdig utbygget i 1943, etter sju års utbygging fra 1938. Vannkraften startet produksjon i 1952.
Ørjan Moen-Saga
Ørjan Moen-Saga  (født 31. august 1999 på Kongsberg) er en norsk ishockeyspiller. Moen-Saga spiller løper på den norske 1. divisjonsklubben Gjøvik, men er fra Kongsberg og har spilt for Lillehammer Ishockeyklubb, han spilte der fram til 2018 da byttet han klubb til Stjernen U21 etterhvert ble det spil for Gjøvik foran 2018/19-sesongen.
La Viña-demningen
Vannkraftverket har installert vannkraftproduksjon på maksimalt 16,6 MW fordelt på to turbiner.
Demningen er en 102 meter høy og 317 meter lang gravitasjonsdam i betong. Vertikal fallhøyde er inntil 106 meter. Reservoaret er på 10,5 km² areal.
Sliedrecht
Sliedrecht er en kommune i Nederland i provinsen Zuid-Holland.
Daniela Fonseca
Daniela Fonseca (født 24. juli 2002) er en cubansk bordtennisspiller.
Hun representerte Cuba under Sommer-OL 2020 i Tokyo, hvor hun ble utslått i første runde.
Bekkens hemmelighet
«Bekkens hemmelighet» eller «Ridder Nils Lykke og Jomfru Ellen» er et skillingstrykk skrevet om Jomfru Ellen fra Fru Inger til Austråtts rike og den danske ridder Nils Lykke. På skillingstrykket står følgende: «Af denne smukke og snedige danske kvindeforførers berygtede liv og her i 26 vers skildret en pikant episode fra hans reise i Norge, hvor han blant andre fornemme kvinner også forførte den norske heremands datter, frøken Ellen». Melodien er «Hvi längtar du åter til fäderneland».
Teksten
1.Jeg kastet min randel og satte meg ned ved bekkens glattede sten, og leste en bok som jeg hadde tatt med der satt jeg så ganske alene. Og bekken gikk stri i det steinrike løp og skogen sto kledt i sitt høysommer svøp det suste i blade og grene.
2.Og bekken den sildret og rislet avsted sin evige gang gjennom skogen, det lød som den mumlet en hemmelighet og ønsket betro seg til nogen. Den hviskeded om noget der engang var hendt – jeg stanset min lesning og lyttede spent og lagde et merke i boken.
3.Jeg lyttet og hørte et koklende veld av klukk og av klagende lyder, min fantasi hjalp meg jeg hadde det hell den selvsomme tale at tyde. Nu kjenner jeg hele dens hemmelighet i århundrer bekken har tiet dermed, men nu skal jeg tausheten bryte.
4.Herr Ridde Nils Lykke var fager og stolt han kom i fra Dannemarks rike, hans ærend i landet var hemmeligholdt thi faste er statsstyrets flike. Så vide om lande hans ry monne gå han dåret hver mø han i øynene så og elsket for siden at svige.
5.Herr Ridder Nils Lykke han reiste mot nord for Inger til Østråt at gjeste, på veien han kom til en herregård stor ved navnet vi ei skal oss feste. Den herremann bød han velkommen som venn og skaffede herberg for alle hans menn og pleiet de halvsprengte hester.
6.Herr Nils og hans vert satt om kvelden ved bord og klinkede atter og atter, men vinen var sterk der lød skjemtsomme ord de drakk under gammen og latter, Da ropte den herremann: Hør nu en gang i skulle dog høre den nyeste sang av Ellen min eneste datter.
8.Nils Lykke seg reiste da sangen var endt: Skjønn Jomfru, lød ridderens stemme. Jers sang vakte tanker jeg før ei har kjent rett aldri jeg kan eder glemme. Jeg beder Jer smukk om Jers følge at få i aften til skogen en tur vil vi gå men snarlig vi atter er hjemme.
9.Skjønn Ellen hun følte en lønndomfull angst og søkte med blikket sin fader, men ridderen akte ei slippe sin fangst og sagde med høviske lader: Ei sant edle herre I nekter meg ei Jer datter til selskap en kort stykke vei se skogen i månelys bader.
10.Den herremann satt der av vinen så søt og svarte med lallende stemme: Herr Ridder jeg beder den ære meg gjør at lade som om I var hjemme. En fotsti bestrålet av måneskinn lå der såes litt efter to unge at gå snart var de ved skogranden fremme.
12.Og tro meg skjønn jomfru, lød ridderens ord, slikt liv er dog lystig at leve, kun stakket er tiden vi lever på jord det gjelder for trell og for greve. Og elskovens gleder er mennesker gitt hver mann og hver kvinne skal nyte den fritt og plikter sin andel at kreve.
13.Herr Ridder I taler så dristig et språk sa Ellen med rødmen på kinnen, I derved har gjort meg på verden for klok det høver seg lite for kvinnen. I skogdypets stillhet de vandrede inn da stanset Herr Lykke tett under en lind med skjelvende blade for vinden.
14.Han grep hennes hender og trykket dem fast og sagde: Nu spar eders vrede, vel kan der min legges så meget til last me nJer kun jeg ønsker at glede. Ny strømmet en sang fra jers deilige munn jeg elsket jer jomfru fra selvsomme stund med lengsler så brennende hete.
15.Herr Ridder, sa Ellen jeg kjenner en sang i den eders navn I kan finne, den synges i smug hvor I styrer jers gang dens omkved nu randt meg i minne. Nils Lykke er fager hans tale er skjønn Gud hjelpe hver mø som har føyet hans bønn hun bliver så sorgfull en kvinne.
16.Nu vet I jeg kjenner Jers syndige liv og later oss så gå tilbake, min freidige tale jeg beder tilgiv ei ille I opp må den tage. Men ridderen sto der så stolt og så kjekk i nærheten hørtes en rislende bekk som mumlet sin evige klage.
17.Det smerter meg jomfru I kjenner hin sang som nu over landene farer, i pikenes kammer går den i svang mitt ærlige navn den ei sparer. Men skjebnen som bød meg at følge den vei der skapte mitt vanry den kjenne I ei lytt til hva jeg nu åpenbarer.
18.Som nittenårs ridder mitt hjerte var rent lik linet som skjuler Jers ynde, da ble jeg til hoffet i København sendt for adelsmenn liv at begynne. Der traff jeg en kvinne så fager og skjønn vi møttes så titt og vi elsket i lønn og aktet vårt bryllup påskynde.
20.Da var det jeg sverget min dyreste ed den rammet så mangen en kvinne, om morgenen dro jeg fra landet avsted for fred i min smerte at finne. Der har I mins aga men døm ikke selv thi dommen jeg venter fra himmelens hvelv når tiden omsider er inne.
21.Vel vet jeg, at det som i aften skal skje i sjelen en skamplett vil klebe ei mer tør jeg fader i øynene se min skjendsel vil sikkert ham drepe. Da hviskede ridderen skyndsomt et tyss, og jomfruens stemme han kvalte i kyss med seierstolt smil på sin leppe.
22.Så redet et leie på mosen de to og følte seg ganske alene, men bekken i nærheten klukket og lo og skvulpet mot grønskene stene. Og lyddulm i natten seg formet til ord som hvisket om syndefyllt eksov på jord det suste i blade og grene.
23.Herr Ridder jeg jeg tror eders saga er sann den gjorde meg såre bedrøvet, nu vet jeg I er en ulykkelig mann som tidlig i livet er prøvet. Så sælsom en vending min tanke har gjort nu synes meg nesten kun edelt og stort det edsvorne verk I har øvet.
24.Herr Lykke sto fremme i fullmånens skinn mens stillheten egget og tirret, han så henne lenge i øynene inn til blikket hun senket forvirret. Da slo han om henne så varsomt sin arm og dro henne tett til sin mandige barm og følte hun sitret og dirret.
25.Jeg elsker jer ridder hun hviskede svakt, og tilgiv jeg før gikk i blinde, tilfulle jeg fatter hin selvsomme makt den bøyer den stolteste kvinne. Jeg elsker jer ridder, det gå som det vil vel ved jeg min kjærlighet strekker ei til for troskap hos eder at finne.
26.Tre dager der etter steg Lykke til hest han videre aktet at drage, den herremann fulgte på veien sin gjest men Ellen sto stille tilbake. Hun bar på en lengsel og syknede hen og sommeren gikk det ble vinter igjen da hadde hun endt sine dage.
Milorg D13
Bakgrunn
Distriktets opphav var, som det meste av Milorgs organisasjon, en spontan mobilisering til motstandsarbeid. Dette arbeidet fulgte i stor grad grenser satt av naturen og av tilgjengelige kommunikasjonsmidler. Osloområdet var en del av Østlandsgruppen, en av de fem kampgruppene som ble opprettet tidlig under krigen. I 1942 begynte inndelingen av Milorg i mindre distrikter, og i løpet av 1943 var denne prosessen mer eller mindre ferdig. Formelt oppsto dermed D13 en gang i 1942 og ble endelig fast, men det går en rød tråd fra den første mobiliseringen av motstandsfolk våren 1940 fram til denne mer formelle opprettelsen av distriktet.
Ledere
Den første lederen for Østlandsgruppen, og dermed osloområdet, var major Halfdan Haneborg Hansen. Da han ble arrestert etter angiveri tok høyesterettsadvokat Carsten Lütken over; også han ble arrestert etter å ha blitt angitt. Major og kontorsjef Oliver H. Langeland tok over, og ble den som reorganiserte Oslodistriktet til D13.
Langeland ble etterfulgt av kaptein og høyesterettsadvokat Lorentz W. Brinch, som ledet distriktet i de to siste krigsårene. Dette var den perioden hvor den militære motstanden var på sitt mest intense, etter at man i 1944 begynte med sabotasjeaksjoner.
Organisering
Internt var distriktet delt i geografiske avsnitt, som var videre inndelt i områder. Avsnittene var:
Innenfor områdene hadde man grupper, som hadde sine spesialoppgaver. De viktigste gruppene var aksjonsgruppen, radiogruppen og våpengruppen. I tillegg var det gjerne grupper for transport, losji og annet. Gruppene var underlagt fagsjefer, som var ansvarlige overfor distriktsstaben. Aksjonsgruppene kunne være sammensatt på forskjellige måter; et eksempel er Oslogjengen, som ble satt sammen av medlemmer av forskjellige SOE-team.
Lokaler, treningsområder og slippsteder
D13 hadde en rekke dekkleiligheter rundt om i byen, og skjulesteder utafor byen som kunne brukes ved behov. Staben hadde også et hovedkvarter, kjent som «Kontoret». Dette lå i St. Olavs gate 28-30. Bygningen ble revet i 1958, og nå ligger Centralkirken der. Hovedkvarteret var selvsagt holdt strengt hemmelig, bare noen få personer i staben visste om det. Men det var mer eller mindre vanlig kontortid der - start klokka 8 om morgenen, og så ankom stabsmedlemmene med et kvarters mellomrom. «Kontoret» ble aldri avslørt av Gestapo. Det var nære på ved påsketider 1945, da etterretningssjef Reidar Myhre ble arrestert og hele D13 risikerte opprulling. Staben tok sjansen på at om Myhre sprakk i avhør - han måtte regne med å bli utsatt for hard tortur - ville ikke «Kontoret» være blant de første tingene han avslørte, og staben fortsatte derfor å bruke lokalene. Myhre klarte seg uten å sprekke, og staben fikk tid til å opprette nytt hovdkvarter i Drammensveien 6, nå Henrik Ibsens gate 18. Det gamle kontoret lå ikke langt unna Gestapos hovedkvarter på Victoria terrasse, og nå flytta man enda nærmere.
Kvinnene i D13
Oversikten over ledelsen i D13 omfatter bare tre kvinner, stabssekretær Reidun Hjartøy, senere gift Røed, og de to ordonnansene Nina Prytz og Margit Sand. Fra 1944 tok Milorg inn kvinnelige medlemmer, men da primært i ikke-stridende roller. Kvinners rolle i Milorg har i stor grad blitt nevnt i forbifarten, ofte i forbindelse med at de var vertinner i dekkleiligheter. De to ordonnansene peker mot en annen viktig rolle kvinner hadde mot slutten av krigen, nemlig som kurerer.
Ei kvinne som ikke var med i ledelsen, men som var svært viktig for D13s etterretningsarbeid, var Sissel Knudsen, senere gift Lødner. Hun jobba for politiminister Jonas Lie, og samla viktig informasjon blant annet fra rapportene som daglig gikk fra Karl Marthinsen i Statspolitiet til Lie i Politidepartementet. Hun ble arrestert tidlig i 1945 og torturert av Gestapo, men avslørte ikke hvem etterretningssjefen EV/13000 K var. Knudsen ble sittende på Møllergata 19 til frigjøringa.
Else Wendel, kjent som «Enka på Sinsen», var også en viktig person i D13. Hennes leilighet i Sinsenveien 14 var hovedkvartert til aksjonsgruppa. Selv når det ikke var Milorg-jegere der var det farlig for henne om feil person kom innom, for jegerne hadde våpenlager i kjøkkenskapene. I februar 1945 måtte hun tømme leiligheten for våpen og utstyr da det kom varsel om mulig razzia, og det ble femten tredvekilos sekker ut av det - som hun plasserte i kjellerboden til en mann hun visste var i sikkerhet i Sverige. Leiligheten hennes ble hovedkvarter for ei gruppe på 30 mann den 7. mai 1945, så da krigen slutta var det virkelig fullt hus der.
Det er bare et par eksempler på kvinners innsats i D13; det var mange flere som bidro i forskjellige roller.
Slektens gang
«Slektens gang» eller «Slektens sang» er en norsk sang som ble skrevet av Ole Paus, og først utgitt under navnet «Slektens gang» i 1976 på Paus' konsertalbum I anstendighetens navn. Opptaket ble gjort 18. november 1975 i Chateau Neuf, Oslo.
Teksten er en satire på Margrethe Munthes barnesanger. Paus fremførte sangen i NRK-programmet Hva sier stjernene? (sendt 8. februar 1979)
Øystein Sundes versjon
Øystein Sundes versjon er kalt «Slektens sang» og ble utgitt 27. september 1976 på Sundes musikkalbum På sangens vinger. Ole Paus hadde også en sentral rolle på Sundes versjon der Paus spiller rollen som den strenge faren etter at selve sangen er ferdig. Sønnen som fortvilet prøver å få til «Se Norges blomsterdal» på trompet, gjennomgår både kjeft og ørefik før han får det til. På denne innspillingen deltok:
La Quebrada-demningen
La Viña-demningen, også kjent under navnet Ingeniero Luis Antonio Medina Allende, er en demning i elva Río Ceballos i det nordlige Argentina, provinsen Córdoba. Anlegget ligger nær La Quebrada naturpark, i departementet Colón. Anlegget stod ferdig utbygget i 1976, etter tre års utbygging fra 1974.
Demningen er en 34 meter høy og 254 meter lang gravitasjonsdam i betong. Reservoaret er på 0,3 km² areal og 3,3 millioner m³ vannvolum, og drenerer et 42 km² nedbørsområde.
Altenkrempe
Altenkrempe er en kommune i Øst-Holstein i delstaten Schleswig-Holstein, Tyskland. Altenkrempe ligger i Midtre Øst-Holsteins amt.
Liste over kardinaler utnevnt av Innocens XII
Liste over kardinaler utnevnt av Innocens XII er en liste over de 32 kardinalene pave Innocens XII utnevnte i 4 konsistorier i perioden fra 12. desember 1695 til 16. juni 1700.
Myrdalsfossen
Myrdalsfossen er en foss i Flåmsdalen i Aurland kommune i Sogn og Fjordane. Den ligger i Myrdøla, ei sideelv til Flåmselvi. Myrdalsfossen kan ses fra Flåmsbanen. Den har et flertrinnsfall på rundt 100 meter, en hestehale på rundt 40 meter som faller ned i et smalt gjel, og en rekke mindre fall og kaskader.
Cressa (botanikk)
Cressa er ei slekt i vindelfamilien.
Haugen Hill
Haugen Hill var en hoppbakke i Lake Mountain ved byen Dillon i delstaten Colorado, USA. Anders Haugen satte to verdensrekorder i denne bakken.
Den norske immigranten Peter Prestrud kom til Dillon i 1910, og bygde den første hoppbakken der. I 1918 bygde en annen norsk immigrant, Eivind Flood, en større bakke. Med denne bakken konkurrerte Dillon i noen år med Steamboat Springs og Denver om å ha Colorado og verdens største hoppbakke. Anders Haugen satte verdensrekord med 213 fot (64,9 meter) i mars 1919 og 214 fot (65,2 meter) 29. februar 1920.
Interessen for skihopping i Dillon sank etter at Peter Prestrud flyttet til Denver i 1923. I 1961 ble innsjøen Dillon Reservoir oppdemt for å skaffe drikkevann til storbyen Denver. Dillon ble satt under vann og gjenoppbygd i et område lenger opp. Også hoppbakken i Dillon ble oversvømt av drikkevannsreservoaret.
Cressa (botanikk)
Ulike oversikter har angitt fra 19 til én art i Cressa. En morfologisk studie publisert i 2000 viser at det er fire arter. Slekta har to arter i Nord- og Sør-Amerika, én art i Afrika, Sør-Europa og Vest, Sentral- og Sør-Asia, og én art i Australia.
Kryobot
Kryobot er et ubemannet fartøy som brukes i og under is. En varmekilde gjør det mulig for kryoboten å smelte seg ned gjennom isen. Fartøyet kan benyttes for forskning under polariser og et annet mulig bruksområde er utforskningen av isdekte himmellegemer som jupitermånen Europa.
Selskabet for Trondhjems Bys Vel
Historie
Foreningen ble grunnlagt i 1894 på initiativ fra lege Lyder Borthen etter mønster av Selskabet for Oslo Byes Vel. Borten forfattet et opprop som ble sendt ut den 30. september 1893 og som ble underskrevet av 126 kvinner og menn i byen. I denne innbydelsen ble innsatsen fra lignende byselskaper fremhevet og eksemplifisert gjennom vel ved Bergen, Kristiania, Kristiansand, Molde, Kristiansund og Stavanger. Allerede i 1895 var selskapet initiativtaker til markeringen av byens 900-årsjubileum i 1897.
Forskjønnelse av Trondheim har vært et av satsingsområdene til selskapet, som eksempel utplassering av benker langs turveier, beplanting av trær og prydbusker samt oppsetting av drikkefontener er noen nevnte tiltak. Selskapet var også pådriver for å få etablert Fjellseterveien for å lette tilgang til Bymarka og Gråkallen. Selskapet tok også initiativ til å reise en statue av stadsingeniør Carl Adolf Dahl (1828–1907) på Brattøra og et monument over Sverre Sigurdsson (konge av Norge i perioden 1177–1202) ved Ilaparken; begge minnesmerkene ble reist i 1930-årene. Selskapet bidro også til istandsetting av borgruinene ved Sverresborg, åpning av forsvarsanlegget Marinen for offentligheten og beplantning av Småbergan.
I 1966 etablerte selskapet prisen Selskabet for Trondhjems Bys Vels pris til fremme for positiv arkitektur i Trondheim. Fra 1997 har denne prisen gått fra å være en arkitektpris til å bli gitt til en person, bedrift eller institusjon som i særlig grad har virket til nytte eller til forskjønnelse av Trondheim by
Ivana Rožman
Ivana Rozhman (født 14. juli 1989) er en nord-makedonsk friidrettsutøver, som konkurrerer i sprintløp. Hun representerte FYR Makedonia under Sommer-OL 2008, der hun ble utslått i de innledende rundene.
Harald Ovesen
Under okkupasjonen kom Ovesen over til Storbritannia der han gikk inn i de norske styrkene. Han ble med i den norske marinens spesialavdeling, populært kalt Shetlandsgjengen. Ovesen seilte i hemmelige oppdrag mellom Norge og Shetland, og fraktet soldater, etterretningsagenter, flyktninger og militære forsyninger over Nordsjøen. I vintersesongene 1943-44 og 1944-45 gjennomførte Ovesen 41 turer med «Hitra». Han var blant dem som hadde flest turer til det okkuperte Norge.
Wait and Bleed
Wait and Bleed er en singel fra albumet Slipknot (1999), laget av nu metal-bandet Slipknot.
Harald Ovesen
I statsråd 2. august 1946 ble utskrevet dekksmann Ovesen tildelt Krigskorset med sverd «For fremrakende [sic] innsats under utførelsen av særoppdrag».
Wait and Bleed
Fortolkning
En fortolkning av lyrikken sier at sangen er om en mann som drømmer at han er i et badekar med avskåret håndledd. Han våkner og oppdager at det ikke er en drøm, men virkelighet. I stedet for å rope på hjelp, venter han bare og blør ("waits and bleeds"). Denne tolkningen er ikke blitt bekreftet av Slipknot, som har fortalt i et intervju at lytteren selv må danne seg en mening om deres sanger
Harald Ovesen
Ovesen er begravet på Eidebakken kirkegård i Lyngen.